Skole og utdanning i Costa Rica
Store norske leksikon,Samfunn,Utdanning og forskning,Utdanning i verden,Utdanning i Nord-Amerika og Mellom-Amerika
Skolen i Costa Rica varer i 10 år fra barna er 6 år. Allerede grunnloven av 1869 slo fast at grunnskolen skulle være gratis og obligatorisk.
Hovedprinsippene for utdanningspolitikken er slått fast i grunnloven av 1949. Innen det statlige utdanningstilbudet er all undervisning gratis. Skoleløpet består av 6-årig barneskole og 5- til 6-årig videregående skole. I 2000 begynte alle barn i grunnskolen. 80 prosent av elevene fullfører 5. klasse, og 60 prosent begynner i videregående skole.Vanskelige økonomiske tider for landet i 1980- og 1990-årene har ført til standardsenkning på den offentlige utdanningen og til en sterk oppblomstring av private skoler, spesielt i videregående og høyere utdanning.Costa Rica har 4 statlige universiteter og mange mindre private universiteter.Analfabetisme er anslått å ligge på vel 4 prosent (2000), et av de laveste tallene i Latin-Amerika. Les mer i Store norske leksikon utdanning Costa Rica